b"\n_START_ARTICLE_\nAbenida Recto\n_START_SECTION_\nKasaysayan\n_START_PARAGRAPH_\nItinatag ang Abenida Recto sa iba't-ibang panahon at iba't-ibang bahagi sa\xc2\xa0panahon ng mga Kastila. Ang pangunahing bahagi ng abenida na papunta sa baybayin ng Look ng Maynila sa San Nicolas at Tondo mula Binondo ay pinangalanang Paseo de Azc\xc3\xa1rraga, mula kay Marcelo Azc\xc3\xa1rraga Palmero, punong\xc2\xa0ministro ng Espanya. Sa Santa Cruz, nahahati sa mga tatlong bahagi ang abenida dahil sa mga tatlong estero (mga sapa)\xe2\x80\x93Calle General Izquierdo, Calle Paz and Calle Bilibid. At sa\xc2\xa0Sampalok, ang abenida ay pinangalanang Calle Iris na nagtatapos noon sa Calle Alix (Kalye Legarda ngayon). Kalaunan, ang pangalang\xc2\xa0Paseo de Azc\xc3\xa1rraga ay itinalaga sa buong kahabaan ng abenida, na minsa'y tinawag ding Paseo de Felipe (mula kay Haring Felipe II ng Espanya). Noong 1961, binigyan ng kasalukuyang pangalan ang abenida, mula kay senador Claro Mayo Recto._NEWLINE_Noong Hulyo 7, 1892, sa isang gusaling may bilang na\xc2\xa072 Calle Azcarraga, sa sangandaan ng Calle Sagunto (Kalye Santo Cristo ngayon) sa Tondo, itinatag ni Andr\xc3\xa9s Bonifacio ang samahang Katipunan. Noong unang bahagi ng dekada-1900, ang abenida ay isang hilera ng mga teatro at restoran. Kabilang sa mga teatro nito noon ay\xc2\xa0Teatro Libertad at Teatro Zorilla. Ang mga ito ay naghikayat sa mga maraming tao na makisig sa mananamit na manood ng kanilang mga palabas sarsuwela at opera tuwing linggo."